Ուրեմն, 1916 թվականի սկզբին, գնում է մի գյուղ, որտեղ բնակվում էր Մաքսիմ Գորկին: Նրանք միասին պետք է աշխատեին «Պեպոյի» թարգմանության վրա: Տերյանն այդտեղից Մակինցյանին նամակ է գրում, եւ ասում, թե ինքը շատ ուժեղ հազում է, այն աստիճան, որ գիշերները չի կարողանում քնել, սա ի՞նչ է նշանակում, չգիտե՞ս: Այն տոնով է դիմում, կարծես Մակինցյանը բժիշկ է: Մակինցյանը նրան պատասխանում է` թե երեւի շատ ես ծխում, ինչքան եմ ասել` թո՛ղ ծխելը: